Han var søn af [[landråd]] i Lüneburg Georg Wilhelm friherre von Bülow til [[Gut Göddenstädt|Göddenstädt]], som han senere arvede, og Eleonore Charlotte von Grote. I sin tidlige ungdom kom han til det danske hof, blev [[Adjudant|generaladjudant]] og [[staldmester]] [[1768]], [[Dannebrogordenen|Ridder af Dannebrog]] [[1769]], var [[1773]] [[jægermester]] i [[Oldenborg (land)|Oldenborg]] og [[Delmenhorst]], blev [[1789]] udnævnt til [[gesandt]] ved hoffet i [[Portugal]], men afgik ikke hertil, blev [[1792]] gesandt ved det [[Kurfyrstendømmet Sachsen|kursachsiske]] hof, [[1793]] [[gehejmeråd]], tilbagekaldt [[1798]]. To år senere blev han beskikket til gesandt ved [[Kongeriget Begge Sicilier|hoffet]] i [[Neapel]], men da han ytrede ønske om ikke at afgå hertil, blev han atter, [[1801]], gesandt i Dresden, hvor han døde 10. september 1811. Han var også [[kammerherre]]. Og 9. januar 1767–1773 var han Ordførende Logemester i [[Zorobabel og Frederik til det kronede Haab]], hvor han efterfulgte Gregorius von Brügmann.
Personbillede_savnes Titler Samfund